
ที่ มท ๐๘16.5/ว 1230
กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐






11          มีนาคม  ๒๕69
เรื่อง  การดำเนินการตามมติคณะกรรมการขับเคลื่อนการแก้ไขปัญหาเด็กและเยาวชนนอกระบบการศึกษา ระดับชาติ             
เรียน
ผู้ว่าราชการจังหวัด ทุกจังหวัด
อ้างถึง  หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 3057 ลงวันที่ 14 กรกฎาคม 2568
สิ่งที่ส่งมาด้วย  สำเนาหนังสือกระทรวงมหาดไทย ที่ มท 0211.3/ว 1435  
สิ่งที่ส่งมาด้วย  ลงวันที่ 23 กุมภาพันธ์ 2569




        จำนวน 1 ฉบับ



ตามที่ กรมส่งเสริมการปกครองท้องถิ่นได้แจ้งจังหวัดให้แจ้งองค์กรปกครองส่วนท้องถิ่นดำเนินการแต่งตั้งคณะกรรมการขับเคลื่อนการแก้ไขปัญหาเด็กและเยาวชนนอกระบบการศึกษาให้กลายเป็นศูนย์ระดับตำบล และขับเคลื่อนการดำเนินการแก้ไขปัญหาเด็กและเยาวชนนอกระบบการศึกษา 
ให้กลายเป็นศูนย์ (Thailand Zero Dropout) ตามคู่มือการแก้ไขปัญหาเด็กและเยาวชนนอกระบบการศึกษาให้กลายเป็นศูนย์ ในส่วนที่เกี่ยวข้องกับองค์กรปกครองส่วนท้องถิ่น ความละเอียดแจ้งแล้ว นั้น



กรมส่งเสริมการปกครองท้องถิ่น ได้รับแจ้งจากกระทรวงมหาดไทยว่า คณะกรรมการขับเคลื่อนการแก้ไขปัญหาเด็กและเยาวชนนอกระบบการศึกษา ระดับชาติ ได้มีการประชุม ครั้งที่ 1/2568 เมื่อวันที่ 23 ธันวาคม 2568 มีมติเสนอให้กระทรวงมหาดไทยแจ้งผู้ว่าราชการจังหวัด ทุกจังหวัด รับทราบแนวทางการขับเคลื่อนการแก้ไขปัญหาเด็กและเยาวชนนอกระบบการศึกษาให้กลายเป็นศูนย์ (Thailand Zero Dropout PLUS) ปี พ.ศ. 2569 พร้อมทั้ง กำกับการปฏิบัติงานของหน่วยงานที่เกี่ยวข้องในพื้นที่ ในการนี้ กรมส่งเสริมการปกครองท้องถิ่นพิจารณาแล้วเห็นว่า เพื่อให้การขับเคลื่อนการแก้ไขปัญหาเด็กและเยาวชน  นอกระบบการศึกษาให้กลายเป็นศูนย์ (Thailand Zero Dropout PLUS) ปี พ.ศ. 2569 เป็นไปด้วย      ความเรียบร้อย จึงขอความร่วมมือจังหวัดดำเนินการ ดังนี้


1. แจ้งให้องค์กรปกครองส่วนท้องถิ่น ดำเนินการขับเคลื่อนการแก้ไขปัญหาเด็กและเยาวชนนอกระบบการศึกษาให้กลายเป็นศูนย์ (Thailand Zero Dropout PLUS) ปี พ.ศ. 2569 และเร่งรัดการแต่งตั้งคณะกรรมการขับเคลื่อนการแก้ไขปัญหาเด็กและเยาวชนนอกระบบการศึกษาให้กลายเป็นศูนย์ระดับตำบล        ให้แล้วเสร็จภายในเดือนมีนาคม 2569 โดยถือปฏิบัติตามหนังสือกระทรวงมหาดไทย ที่ มท 0211.3/ว 1435 ลงวันที่ 23 กุมภาพันธ์ 2569


2. มอบหมายสำนักงานส่งเสริมการปกครองท้องถิ่นจังหวัดกำกับติดตามการดำเนินงาน        ขององค์กรปกครองส่วนท้องถิ่นในพื้นที่ โดยขอให้เร่งรัดการแต่งตั้งคณะกรรมการขับเคลื่อนการแก้ไขปัญหาเด็กและเยาวชนนอกระบบการศึกษาให้กลายเป็นศูนย์ระดับตำบล ให้แล้วเสร็จภายในเดือนมีนาคม 2569 0000000

/และรวบรวม ...

-2-
และรวบรวมพร้อมส่งสำเนาคำสั่งแต่งตั้งคณะกรรมการขับเคลื่อนการแก้ไขปัญหาเด็กและเยาวชนนอกระบบการศึกษาให้กลายเป็นศูนย์ระดับตำบล ให้กรมส่งเสริมการปกครองท้องถิ่นทราบ ทางไปรษณีย์อิเล็กทรอนิกส์ : education0816.5@gmail.com
รายละเอียดปรากฏตามสิ่งที่ส่งมาด้วย โดยสามารถดาวน์โหลดสิ่งที่ส่งมาด้วยตาม QR Code ท้ายหนังสือ   ฉบับนี้   
จึงเรียนมาเพื่อโปรดพิจารณา
ขอแสดงความนับถือ
อธิบดีกรมส่งเสริมการปกครองท้องถิ่น
กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น
โทร. ๐ ๒๒๔๑ ๙๐๐๐ ต่อ 5337 
ไปรษณีย์อิเล็กทรอนิกส์ saraban@dla.go.th

ผู้ประสานงาน นายนัทธพงศ์  เข็มเพ็ชร โทร. 062 902 1178

       QR Code สิ่งที่ส่งมาด้วย
ร.อสถ. ................................


ผอ.กศ. ...............................


ผอ.กง.ศน. ..........................


หน.ฝ. ..................................


จนท. ...................................








